CELEX: E2019J0007
Language: el
Date: 2020-07-16 00:00:00
Title: Αποφαση του Δικαστηριου της 16ης Ιουλίου 2020 στην υπόθεση E-7/19 TAK – Malbik ehf. κατά ισλανδικής Διοίκησης Δημόσιου Οδικού και Παράκτιου Δικτύου και Þróttur ehf. (Δημόσιες συμβάσεις – Οδηγία 2014/24/ΕΕ – Σύμβαση δημοσίων έργων – Σύμβαση παροχής δημόσιας υπηρεσίας) 2020/C 374/07

5.11.2020   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 374/44
            
         
      ΑΠΟΦΑΣΗ ΤΟΥ ΔΙΚΑΣΤΗΡΙΟΥ
      της 16ης Ιουλίου 2020
      στην υπόθεση E-7/19
      TAK – Malbik ehf. κατά ισλανδικής Διοίκησης Δημόσιου Οδικού και Παράκτιου Δικτύου και Þróttur ehf.
      
         
            (Δημόσιες συμβάσεις – Οδηγία 2014/24/ΕΕ – Σύμβαση δημοσίων έργων – Σύμβαση παροχής δημόσιας υπηρεσίας)
         
      
      (2020/C 374/07)
      Στην υπόθεση E-7/19, TAK – Malbik ehf. κατά ισλανδικής Διοίκησης Δημόσιου Οδικού και Παράκτιου Δικτύου και Þróttur ehf. – ΑΙΤΗΣΗ προς το Δικαστήριο δυνάμει του άρθρου 34 της συμφωνίας μεταξύ των κρατών ΕΖΕΣ για τη σύσταση Εποπτεύουσας Αρχής και Δικαστηρίου από την Επιτροπή Προσφυγών στον τομέα των Δημοσίων Συμβάσεων (Kærunefnd útboðsmála) όσον αφορά την ερμηνεία της οδηγίας 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ, και ιδίως των σημείων (6), (7) και (9) του άρθρου 2 παράγραφος 1, το Δικαστήριο, αποτελούμενο από τους Páll Hreinsson, πρόεδρο, Per Christiansen και Bernd Hammermann (εισηγητή δικαστή), δικαστές, εξέδωσε απόφαση στις 16 Ιουλίου 2020, το διατακτικό της οποίας έχει ως εξής:
      Υπό περιστάσεις όπως αυτές της υπόθεσης της κύριας δίκης, δεν υφίσταται σύμβαση δημοσίων έργων κατά την έννοια του άρθρου 2 παράγραφος 1 σημείο (6) της οδηγίας 2014/24/ΕΕ του Ευρωπαϊκού Κοινοβουλίου και του Συμβουλίου, της 26ης Φεβρουαρίου 2014, σχετικά με τις δημόσιες προμήθειες και την κατάργηση της οδηγίας 2004/18/ΕΚ. Οι δημόσιες συμβάσεις, οι οποίες έχουν ως αντικείμενο την παροχή υπηρεσιών πλην των αναφερομένων στο άρθρο 2 παράγραφος 1 σημείο (6) της οδηγίας 2014/24/ΕΕ, συνιστούν δημόσιες συμβάσεις υπηρεσιών κατά την έννοια του άρθρου 2 παράγραφος 1 σημείο (9) της εν λόγω οδηγίας.